9 mai, zi cu dublă semnificație. Sărbătorim Ziua Independenței prin integrare europeană.
Sărbătorim 144 de ani de la Independența de Stat a României. În 1877, România îşi declara independenţa faţă de Imperiul Otoman. Cioroianu: "Dimensiunile europeană şi naţională nu sunt incompatibile".
144 de ani se fac de când România a intrat în Europa. Pe 9 mai, 1877, scăpam de otomani, după 400 de ani de vasalitate.Mihail Kogălniceanu citea, în plenul Adunării Deputaţilor, Declaraţia de Independenţă a României, act care ne punea pe harta Europei. Azi, puţini mai ştiu de semnificaţia sărbătorii naţionale, iar Ziua Europei are prioritate în faţa Zilei Independenţei. Cele două sărbători sunt complementare sau se exclud? Asta l-am întrebat pe istoricul Adrian Cioroianu.Adrian Cioroianu, istoric: "Între dimensiunea europeană şi cea naţională nu există niciun fel de incompatibilitate. Cele două derivă una din alta. Noi suntem europeni pentru ca suntem români. Reintrăm într-o epocă a marilor puteri. Sunt ţări care-şi reînvie nostalgiile imperiale. China a fost un imperiu, Turcia de azi a fost un imperiu. SUA sunt un imperiu modern. Ori Europa fragmentată în 20-30 de state nu s-ar putea încadra într-o astfel de lume. Valoarea fiecărei ţări în UE este dată tocmai de aceasta coeziune. Fiecare ţară îşi dă seama că nu mai contează singură. Ca să fiu foarte sincer, nu văd ce am pierdut. Toate țările care au intrat în UE… am câștigat foarte mult, și știți de ce spun acest lucru? Uitați-vă la vecinii noștri care nu sunt în UE! Nu văd ce am pierdut, dincolo de nostalgiile noastre după o posibilă neutraliatate, independență, dar acestea sunt lucruri abstracte. România nu va putea fi niciodată neutră. Independența noastră, tomnai într-un proiect unionist, precum UE, poate fi apărată mai bine decât s-ar putea întâmpla dacă am fi în afara UE.".